钦定古今图书集成/理学汇编/学行典/第174卷 > 翟台
## 钦定古今图书集成/理学汇编/学行典/第174卷 > 翟台

按《泾县志》：“翟台，字思平，号震川。幼而颖异，无书不读。
登嘉靖己未进士，授湖广长沙府推官。以教化为先，
行乡约，明正学，谨权量，除强暴，革各郡宿弊，理数千
冤狱。升南京兵部车驾司主事。编黄船，清芦课。未几
告归，筑室考溪，率同志兴复水西书院，四方学者会
讲文成王先生之学，多所发明。年七十馀卒于家。所”
著有《考溪集》《水西答问》诸书。